

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 74/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Ε57ΩΨΑ-Θ5Ι** | **«Λήψη απόφασης περί υποβολής προς το Ανώτατο Συμβούλιο Επιλογής Προσωπικού (Α.Σ.Ε.Π.) αιτήματος κάλυψης μιας κενής θέσης με τη διαδικασία της αναπλήρωσης της παρ. 14 του άρθρου 17 του Ν. 2190/1994 για την προκήρυξη 1/841Μ/2006 του Δήμου Φιλοθέης (νυν Δημοτικής Ενότητας Φιλοθέης του Δήμου Αρταίων)»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό θέμα της ημερήσιας διάταξης «Λήψη απόφασης περί υποβολής προς το Ανώτατο Συμβούλιο Επιλογής Προσωπικού (Α.Σ.Ε.Π.) αιτήματος κάλυψης μιας (1) κενής θέσης με τη διαδικασία της αναπλήρωσης της παρ. 14 του άρθρου 17 του Ν. 2190/1994 για την προκήρυξη 1/841Μ/2008 του Δήμου Φιλοθέης (νυν Δημοτικής Ενότητας Φιλοθέης του Δήμου Αρταίων)»  έδωσε το λόγο στην αρμόδια αντιδήμαρχο κα Γραμματικού η οποία παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

* Την υπ’ αριθμόν 1/841Μ/2008 προκήρυξη του πρώην Φιλοθέης (νυν Δημοτικής Ενότητας Φιλοθέης του Δήμου Αρταίων), που δημοσιεύθηκε στο ΦΕΚ 136/26-3-2009/τεύχος Προκηρύξεων ΑΣΕΠ, με την οποία προκηρύχθηκαν δύο (2) θέσεις ΥΕ Εργατών Καθαριότητας ανταποδοτικού χαρακτήρα.
* Το ΦΕΚ 532/τ.Γ/21-6-2010, στο οποίο δημοσιεύθηκε ο Πίνακας Διοριστέων σύμφωνα με την αριθμ.1009/18-5-2010 απόφαση του Γ΄ Τμήματος του ΑΣΕΠ.
* Την υπ’ αριθμόν 1516/17-8-2010 απόφαση του 2ου Τμήματος Διακοπών του ΑΣΕΠ με την οποία αναμορφώνεται ο παραπάνω πίνακας διοριστέων και στον οποίο διαγράφεται η Παππά Γρηγορία και διατίθεται προς διορισμό η Δράκου Κωνσταντινιά. (ΦΕΚ 913/Γ/΄27-9-2010) .
* Την αναστολή προσλήψεων σύμφωνα με το νόμο 3833/2010
* Το άρθρο 7 του Ν. 4368/2016 (ΦΕΚ 21 Α΄), που εξαιρεί της αναστολής προσλήψεων του Ν. 4093/2012, το προσωπικό μόνιμο και ΙΔΑΧ των κατηγοριών ΥΕ & ΔΕ ,σε υπηρεσίες ανταποδοτικού χαρακτήρα.
* Το γεγονός ότι ένας (1) εκ των διοριστέων και συγκριμένα η Δράκου Κωνσταντινιά,αν και νομίμως προσκλήθηκε να αποδεχτεί τον διορισμό της στο Δήμο Αρταίων, κατέθεσε την αριθμ. πρωτ. 12269/30-3-2017 έγγραφη μη αποδοχή διορισμού.
* Το με αριθμ. πρωτ. 22605/16-6-2017 Αίτημα προς το ΑΣΕΠ για αντικατάσταση της παραπάνω διοριστέας.
* Την υπ’ αριθμόν 1433/30-11-2017 απόφαση του Γ Τμήματος του ΑΣΕΠ με την οποία αναμορφώνεται ο παραπάνω πίνακας διοριστέων και στον οποίο διαγράφεται η Δράκου Κωνσταντινιά και διατίθεται προς διορισμό η Καρακώστα Σεβαστή.
* Τους από΄29-1-2018 Αναμορφωμένους πίνακες κατάταξης και διοριστέων (ΟΡΘΗ ΕΠΑΝΑΛΗΨΗ)
* Την αριθμ. πρωτ 3874/16-2-2018 έγγραφη μη αποδοχή διορισμού της Καρακώστα Σεβαστής, η οποία νομίμως προσκλήθηκε από την υπηρεσία μας.
* Το άρθρο 81 παρ. 1 του Ν. 4483/2017 (ΦΕΚ 107/Α’/31-7-2017) που ορίζει ότι η εξέταση των αιτημάτων των φορέων για αντικατάσταση - αναπλήρωση θα πραγματοποιηθεί μέχρι τις 31/7/2017 (ημερομηνία έναρξης του Νόμου).
* Τις διατάξεις του άρθρου 134 του Ν. 4504/29-11-2017 (ΦΕΚ 184 Α΄) με το ποίο δύνεται η δυνατότητα στους ΟΤΑ Α΄ Βαθμού και τα Ν.Π. να καλύψουν κενές θέσεις υποβάλλοντας αιτήματα αναπλήρωσης – αντικατάστασης διοριστέου προς το ΑΣΕΠ, εφόσον διαπιστώνεται με απόφαση οικείου Δ.Σ. ότι συντρέχουν σοβαρές υπηρεσιακές ανάγκες.
* Την υπ’ αριθμόν 43/38576/28-12-2017 εγκύκλιος του Υπουργείου Εσωτερικών.
* Το αριθμ. πρωτ. 3884/16-2-2018 Έγγραφο της Δ/νσης Καθαριότητας Ανακύκλωσης & Πρασίνου που διαπιστώνει την αναγκαιότητα της αντικατάστασης της παραπάνω διοριστέας λόγω έλλειψης προσωπικού στην υπηρεσία καθαριότητας του Δήμου.

ΕΙΣΗΓΟΥΜΑΣΤΕ

Την υποβολή αιτήματος κάλυψης μίας κενής θέσης, κατηγορίας ΥΕ κλάδου ΥΕ Εργατών Καθαριότητας για την προκήρυξη 1/841Μ/2008 του Δήμου Φιλοθέης (νυν Δημοτικής Ενότητας Φιλοθέης του Δήμου Αρταίων), με τη διαδικασία της αναπλήρωσης της παρ. 14 του άρθρου 17 του Ν. 2190/1994 , όπως ορίζει η υπ’ αριθμόν 43/38576/28-12-2017 εγκύκλιος του Υπουργείου Εσωτερικών, για την κάλυψη των υπηρεσιακών αναγκών της υπηρεσίας καθαριότητας του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την υποβολή αιτήματος προς το Ανώτατο Συμβούλιο Επιλογής Προσωπικού (Α.Σ.Ε.Π.) κάλυψης μίας (1) κενής θέσης, κατηγορίας ΥΕ κλάδου ΥΕ Εργατών Καθαριότητας για την προκήρυξη 1/841Μ/2006 του Δήμου Φιλοθέης (νυν Δημοτικής Ενότητας Φιλοθέης του Δήμου Αρταίων), με τη διαδικασία της αναπλήρωσης της παρ. 14 του άρθρου 17 του Ν. 2190/1994 όπως ορίζει η υπ’ αριθμόν 43/38576/28-12-2017 εγκύκλιος του Υπουργείου Εσωτερικών για την κάλυψη των αυξυμένων αναγκών της υπηρεσίας καθαριότητας του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 74/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**