

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 89/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ω869ΩΨΑ-0Σ7** | **«Αδυναμία εκτέλεσης εργασιών για τον καθαρισμό αρδευτικών & αποστραγγιστικών αυλάκων Δήμου Αρταίων και καθαρισμός χειμάρων»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 25ο τακτικό θέμα της ημερήσιας διάταξης «Αδυναμία εκτέλεσης εργασιών για τον καθαρισμό αρδευτικών & αποστραγγιστικών αυλάκων Δήμου Αρταίων και καθαρισμός χειμάρων»  έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 61 παρ.1 του Ν. 3979/2011 ( ΦΕΚ 138/16-6-2011), χρειάζεται αιτιολογημένη απόφαση του δημοτικού συμβουλίου, η οποία λαμβάνεται με την απόλυτη πλειοψηφία, του συνόλου των μελών και με την οποία τεκμηριώνεται η αδυναμία εκτέλεσης των συγκεκριμένων υπηρεσιών με ίδια μέσα του δήμου καθώς επίσης καθορίζεται το αντικείμενο των παρεχόμενων υπηρεσιών, η διάρκεια και η περιοχή εντός της οποίας παρέχονται οι υπηρεσίες αυτές.

Ο Δήμος μας χρειάζεται να προβεί στην εκτέλεση των παρακάτω εργασιών για τον καθαρισμό των αυλακιών των Τοπικών Κοινοτήτων όλου του Δήμου για το έτος 2018:

Κ.Α ΤΙΤΛΟΣ ΔΑΠΑΝΗ

|  |  |  |
| --- | --- | --- |
| 25-6262.001 | Καθαρισμός αρδευτικών & αποστραγγιστικών αυλάκων ΔΕ Βλαχερνών, ΔΕ Αρταίων & ΔΕ Ξηροβουνίου και καθαρισμός χειμάρρων | 120.000€ για το έτος 2018 (και 39.882,87 για το έτος 2019 ΣΥΝΟΛΟ 159.882,87) |
| 25-6262.009 | Καθαρισμός αποστραγγιστικών αυλάκων ΔΕ Αμβρακικού | 24.800 |
| 25-6262.010 | Καθαρισμός αρδευτικών & αποστραγγιστικών αυλάκων ΔΕ Φιλοθέης | 24.800 |

Καθώς και κάθε άλλου παρεμφερούς κωδικού προϋπολογισμού που θα δημιουργηθεί στο μέλλον και το συνεργείο του Δήμου δεν θα είναι σε θέση να εκτελέσει τις σχετικές εργασίες.

Ο Δήμος διαθέτει δύο Εκσκαφείς – Φορτωτές (ΜΕ 50728 KOMATSU & ΜΕ 110821 JCB 3CXCSM 4T), ένα πολυμηχάνημα (ΜΕ 50760 RΑM) στην Τεχνική Υπηρεσία και έναν Εκσκαφέα – Φορτωτή ( ΜΕ 90370 JCB 3CX) στην Υπηρεσία καθαριότητας. Ο εκσκαφέας που ανήκει στην υπηρεσία καθαριότητας είναι διαρκώς απασχολημένος. Επίσης ο εκσκαφέας αυτός είναι παλιός με αποτέλεσμα να παθαίνει συχνά βλάβες και να χρειάζεται να αντικατασταθεί από τους υπόλοιπους εκσκαφείς για όσο χρονικό διάστημα διαρκεί η επισκευή του.

Συγκεκριμένα οι διαθέσιμοι εκσκαφείς οι οποίοι εκτός των ανωτέρω θεμάτων δεν είναι & περιστρεφόμενοι ώστε να μπορούν να καθαρίζουν καλύτερα και ειδικά τα μεγάλα αυλάκια, καλούνται να αντιμετωπίσουν:

1. τα προβλήματα που παρουσιάζονται σε όλη την έκταση του οδικού δικτύου και πρέπει να είναι ένας τουλάχιστον εκσκαφέας σε ετοιμότητα για την αντιμετώπιση τους.

2. τις κατολισθήσεις-κατακρημνίσεις που παρουσιάζονται στην ορεινή περιοχή καθώς και τα πλημμυρικά φαινόμενα που παρατηρούνται στην πεδινή περιοχή που δημιουργούνται κατά τους χειμερινούς μήνες.

3. το στρώσιμο αμμοχάλικου που για το έτος 2018 θα πραγματοποιηθεί με ίδια μέσα του Δήμου.

Ο καθαρισμός των αυλακιών χρήζει άμεσης επίλυσης καθώς πρέπει να γίνει σε περιορισμένο χρόνο. Τα μεν αυλάκια άρδευσης πρέπει να καθαριστούν σε πολύ μικρό χρονικό διάστημα, δηλαδή από τη χρονική στιγμή που θα σταματήσουν οι βροχές και μέχρι το τέλος Μαΐου που θα χρειαστεί οι καλλιεργητές να ποτίσουν τα κτήματά τους. (Διάστημα συνολικά περίπου δύο μήνες). Τα αυλάκια εντός των οικισμών για την αποχέτευση των όμβριων υδάτων των δρόμων, πρέπει να καθαριστούν κατά το διάστημα του καλοκαιριού, ώστε να είναι καθαρά όταν χρειαστεί να αποχετεύσουν τα όμβρια ύδατα των οδών των οικισμών όταν αρχίσουν οι πρώτες βροχές για να μην προκύψουν προβλήματα κατά την απομάκρυνση των όμβριων από τους οικισμούς.

Το μήκος του αρδευτικού και αποστραγγιστικού δικτύου του Δήμου είναι πολύ μεγάλο. Για το λόγο αυτό οι υπάλληλοι και τα τεχνικά μέσα- μηχανήματα έργου Μ.Ε στα οποία αναφέρεται η εν λόγω εισήγηση στο θέμα της, δεν είναι αρκετά για να καθαριστούν όλα τα αυλάκια του Δήμου. Για τον καθαρισμό των εναπομείναντων ακαθάριστων αυλακιών, όταν τα μηχανήματα του Δήμου είναι διαθέσιμα θα συμβάλλουν στο καθαρισμό τους, όταν κρίνεται αναγκαίο, πέραν των ανειλημμένων υποχρεώσεων τους.

Για τους ανωτέρω λόγους ο Δήμος αδυνατεί να εκτελέσει τις παραπάνω εργασίες με ίδια μέσα. Κατόπιν των ανωτέρω το Δημοτικό Συμβούλιο καλείται να τεκμηριώσει την αδυναμία εκτέλεσης των εν λόγω εργασιών για τον καθαρισμό των αυλακιών των Τοπικών Κοινοτήτων του Δήμου. Οι εργασίες θα εκτελεστούν σύμφωνα με την ισχύουσα νομοθεσία ως εξής:

Α) με έναν (1) ηλεκτρονικό ανοικτό διαγωνισμό για τον κωδικό προϋπολογισμού:

|  |  |  |
| --- | --- | --- |
| 25-6262.001 | Καθαρισμός αρδευτικών & αποστραγγιστικών αυλάκων ΔΕ Βλαχερνών, ΔΕ Αρταίων & ΔΕ Ξηροβουνίου και καθαρισμός χειμάρρων | 120.000€ για το έτος 2017 και 39.882,87 για το έτος 2018) 159.882,87 |

Β) και δύο (2) απ’ ευθείας αναθέσεις για τους κωδικούς προϋπολογισμού:

|  |  |  |
| --- | --- | --- |
| 25-6262.009 | Καθαρισμός αποστραγγιστικών αυλάκων ΔΕ Αμβρακικού | 24.800€ |
| 25-6262.010 | Καθαρισμός αρδευτικών & αποστραγγιστικών αυλάκων ΔΕ Φιλοθέης | 24.800€ |

  Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.                                  
  
 **ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την αδυναμία εκτέλεσης εργασιών για τον καθαρισμό αρδευτικών & αποστραγγιστικών αυλάκων Δήμου Αρταίων και καθαρισμός χειμάρων διότι:

Ο Δήμος διαθέτει δύο Εκσκαφείς – Φορτωτές (ΜΕ 50728 KOMATSU & ΜΕ 110821 JCB 3CXCSM 4T), ένα πολυμηχάνημα (ΜΕ 50760 RΑM) στην Τεχνική Υπηρεσία και έναν Εκσκαφέα – Φορτωτή ( ΜΕ 90370 JCB 3CX) στην Υπηρεσία καθαριότητας. Ο εκσκαφέας που ανήκει στην υπηρεσία καθαριότητας είναι διαρκώς απασχολημένος. Επίσης ο εκσκαφέας αυτός είναι παλιός με αποτέλεσμα να παθαίνει συχνά βλάβες και να χρειάζεται να αντικατασταθεί από τους υπόλοιπους εκσκαφείς για όσο χρονικό διάστημα διαρκεί η επισκευή του.

Συγκεκριμένα οι διαθέσιμοι εκσκαφείς οι οποίοι εκτός των ανωτέρω θεμάτων δεν είναι & περιστρεφόμενοι ώστε να μπορούν να καθαρίζουν καλύτερα και ειδικά τα μεγάλα αυλάκια, καλούνται να αντιμετωπίσουν:

1. τα προβλήματα που παρουσιάζονται σε όλη την έκταση του οδικού δικτύου και πρέπει να είναι ένας τουλάχιστον εκσκαφέας σε ετοιμότητα για την αντιμετώπιση τους.

2. τις κατολισθήσεις-κατακρημνίσεις που παρουσιάζονται στην ορεινή περιοχή καθώς και τα πλημμυρικά φαινόμενα που παρατηρούνται στην πεδινή περιοχή που δημιουργούνται κατά τους χειμερινούς μήνες.

3. το στρώσιμο αμμοχάλικου που για το έτος 2018 θα πραγματοποιηθεί με ίδια μέσα του Δήμου.

Ο καθαρισμός των αυλακιών χρήζει άμεσης επίλυσης καθώς πρέπει να γίνει σε περιορισμένο χρόνο. Τα μεν αυλάκια άρδευσης πρέπει να καθαριστούν σε πολύ μικρό χρονικό διάστημα, δηλαδή από τη χρονική στιγμή που θα σταματήσουν οι βροχές και μέχρι το τέλος Μαΐου που θα χρειαστεί οι καλλιεργητές να ποτίσουν τα κτήματά τους. (Διάστημα συνολικά περίπου δύο μήνες). Τα αυλάκια εντός των οικισμών για την αποχέτευση των όμβριων υδάτων των δρόμων, πρέπει να καθαριστούν κατά το διάστημα του καλοκαιριού, ώστε να είναι καθαρά όταν χρειαστεί να αποχετεύσουν τα όμβρια ύδατα των οδών των οικισμών όταν αρχίσουν οι πρώτες βροχές για να μην προκύψουν προβλήματα κατά την απομάκρυνση των όμβριων από τους οικισμούς.

Το μήκος του αρδευτικού και αποστραγγιστικού δικτύου του Δήμου είναι πολύ μεγάλο. Για το λόγο αυτό οι υπάλληλοι και τα τεχνικά μέσα- μηχανήματα έργου Μ.Ε στα οποία αναφέρεται η εν λόγω εισήγηση στο θέμα της, δεν είναι αρκετά για να καθαριστούν όλα τα αυλάκια του Δήμου. Για τον καθαρισμό των εναπομείναντων ακαθάριστων αυλακιών, όταν τα μηχανήματα του Δήμου είναι διαθέσιμα θα συμβάλλουν στο καθαρισμό τους, όταν κρίνεται αναγκαίο, πέραν των ανειλημμένων υποχρεώσεων τους.

Β.- Την εκτέλεση των εργασιών σύμφωνα με την ισχύουσα νομοθεσία ως εξής:

1) με έναν (1) ηλεκτρονικό ανοικτό διαγωνισμό για τον κωδικό προϋπολογισμού:

|  |  |  |
| --- | --- | --- |
| 25-6262.001 | Καθαρισμός αρδευτικών & αποστραγγιστικών αυλάκων ΔΕ Βλαχερνών, ΔΕ Αρταίων & ΔΕ Ξηροβουνίου και καθαρισμός χειμάρρων | 120.000€ για το έτος 2017 και 39.882,87 για το έτος 2018) 159.882,87 |

2) και δύο (2) απ’ ευθείας αναθέσεις για τους κωδικούς προϋπολογισμού:

|  |  |  |
| --- | --- | --- |
| 25-6262.009 | Καθαρισμός αποστραγγιστικών αυλάκων ΔΕ Αμβρακικού | 24.800€ |
| 25-6262.010 | Καθαρισμός αρδευτικών & αποστραγγιστικών αυλάκων ΔΕ Φιλοθέης | 24.800€ |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 89/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**