

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 84/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΣΡ4ΩΨΑ-Μ2Υ** | **«Επί αιτήσεως κ.Μιλτιάδη Καράγιωργα νόμιμο εκπρόσωπο της εταιρείας « ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΑ ΦΙΛΙΚΟΥ ΦΩΤΙΣΜΟΥ ΜΟΝ.ΙΚΕ» για παράταση προθεσμίας, για την παράδοση «Υλικών συντήρησης δικτύου Ηλεκτροφωτισμού Δήμου Αρταίων (Ομάδα 5η – Φωτιστικά σώματα)»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό θέμα της ημερήσιας διάταξης «Επί αιτήσεως κ.Μιλτιάδη Καράγιωργα νόμιμο εκπρόσωπο της εταιρείας « ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΑ ΦΙΛΙΚΟΥ ΦΩΤΙΣΜΟΥ ΜΟΝ.ΙΚΕ» για παράταση προθεσμίας, για την παράδοση «Υλικών συντήρησης δικτύου Ηλεκτροφωτισμού Δήμου Αρταίων (Ομάδα 5η – Φωτιστικά σώματα)»  έθεσε υπόψη την εισήγηση της Επιτροπής παρακολούθησης και παραλαβής προμηθειών της Τεχνικής Υπηρεσίας που συγκροτήθηκε με την 790/2017 απόφαση του Δημοτικού Συμβουλίου, για να γνωμοδοτήσει σχετικά με την αίτηση παράτασης του κ. Μιλτιάδη Καράγιωργα νόμιμο εκπρόσωπο της εταιρείας « ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΑ ΦΙΛΙΚΟΥ ΦΩΤΙΣΜΟΥ ΜΟΝ.ΙΚΕ» για την παράδοση «Υλικών συντήρησης δικτύου Ηλεκτροφωτισμού Δήμου Αρταίων (Ομάδα 5η – Φωτιστικά σώματα) (αρ. 49934/21-12-2017 σύμβαση που υπογράφηκε μεταξύ αυτού και του Δημάρχου Αρταίων), στην οποία αναφέρονται τα εξής:

Η Επιτροπή **λ**αμβάνοντας υπ’ όψη:

1. το άρθρο 221, παρ.3 &11( β) του Ν.4412/2016 περί αρμοδιοτήτων της Επιτροπής
2. το άρθρο 206 του Ν.4412/2016
3. την αρ. 49934/21-12-2017 σύμβαση μεταξύ του ανάδοχου κ. Μιλτιάδη Καράγιωργα νόμιμο εκπρόσωπο της εταιρείας « ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΑ ΦΙΛΙΚΟΥ ΦΩΤΙΣΜΟΥ ΜΟΝ.ΙΚΕ» και του Δημάρχου Αρταίων για την ανωτέρω προμήθεια με συμβατικό χρόνο παράδοσης την 9-2-2018
4. την από 31-1-2018/2628 αίτηση του αναδόχου για την παράταση ισχύος του χρόνου παράδοσης της προμήθειας κατά τριάντα ημέρες
5. Την από 22-12-2017 επιστολή της εταιρείας DANYANG BRIGHT-MOON LIGHTING CO., LTD που προσκόμισε ο ανάδοχος

***Γνωμοδοτεί ότι:***

Α) μπορεί να παραταθεί ο συμβατικός χρόνος παράδοσης της προμήθειας κατά 30 ημέρες δηλαδή μέχρι **9-3-2018** διότι:

* η ανάγκη τροποποίησης προέκυψε λόγω περιστάσεων που δεν ήταν δυνατό να προβλεφθούν από μια επιμελή αναθέτουσα αρχή. (άρθρο 132 παρ.γ του Ν.4412/2016).

Συγκεκριμένα, σύμφωνα με το έγγραφο του αναδόχου και τη βεβαίωση της

κατασκευάστριας εταιρείας, ενώ η παραγγελία από τον ανάδοχο έγινε

έγκαιρα, λόγω έντονων καιρικών φαινομένων είχαν ως αποτέλεσμα κατάρρευσης μέρους οροφής του χώρου της γραμμής παραγωγής του εργοστασίου, γεγονός που τους εμποδίζει να παραδώσουν εντός του συμβατικού χρόνου στον ανάδοχο κι εκείνος στο Δήμο Αρταίων.

* η τροποποίηση δε μεταβάλλει τη συνολική φύση της σύμβασης. Δεν υπάρχει τροποποίηση ούτε του φυσικού αντικειμένου της προμήθειας, ούτε του κόστους.
* Το χρονικό διάστημα της παράτασης είναι μικρότερο από τον αρχικό συμβατικό χρόνο

Β) Δεν επιβάλλεται να επιβληθούν κυρώσεις στον ανάδοχο διότι, όπως αναλυτικά αναφέρθηκε και στην περίπτωση Α), σοβαροί λόγοι καθιστούν αντικειμενικώς αδύνατη την εμπρόθεσμη παράδοση της προμήθειας.

Στη συνέχεια ο Πρόεδρος έδωσε το λόγοστον Αντιδήμαρχο κ. Πανέτα,  για περισσότερες διευκρινήσεις και στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010  και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Αποδέχεται το αίτημα του αναδόχου κ.Μιλτιάδη Καράγιωργα νόμιμο εκπρόσωπο της εταιρείας « ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΑ ΦΙΛΙΚΟΥ ΦΩΤΙΣΜΟΥ ΜΟΝ.ΙΚΕ» για παράταση προθεσμίας, για την παράδοση «Υλικών συντήρησης δικτύου Ηλεκτροφωτισμού Δήμου Αρταίων (Ομάδα 5η – Φωτιστικά σώματα)» και εγκρίνει την  παράταση της συμβατικής προθεσμίας περαίωσης του ανωτέρω έργου έως 9-3-2018, για τους λόγους που αναφέρονται στην εισήγηση της αρμόδιας Επιτροπής.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 84/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**