

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 66/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΟΖ4ΩΨΑ-ΧΗ6** | **“ Έγκριση σύναψης προγραμματικής Σύμβασης μεταξύ του Δήμου Αρταίων και Δ.Ε.Υ.Α. Άρτας για την υλοποίηση του έργου «Κατασκευή τμημάτων του δικτύου ύδρευσης οικισμού Γλυκόριζου» Δήμου Αρταίων ”** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό θέμα της ημερήσιας διάταξης «Έγκριση σύναψης προγραμματικής Σύμβασης μεταξύ του Δήμου Αρταίων και Δ.Ε.Υ.Α. Άρτας για την υλοποίηση του έργου «Κατασκευή τμημάτων του δικτύου ύδρευσης οικισμού Γλυκόριζου» Δήμου Αρταίων»  έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι την υπ’ αρ. πρωτ 89771/3756/30-8-2017 απόφαση του Περιφερειάρχη Ηπείρου, εντάχθηκε το έργο: **«Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων»**, με χρηματοδότηση **100.000,00 €** από τη ΣΑΕΠ 530 Ηπείρου σε βάρος των πιστώσεων του Κ.Α 2017ΕΠ53000002**.**

Για την υλοποίηση του εν λόγω έργου, απαιτείται η σύναψη Προγραμματικής Σύμβασης, σύμφωνα τις διατάξεις του άρθρου 100 του Ν. 3852/2010 όπως τροποποιήθηκε και ισχύει, μεταξύ του Δήμου μας, που είναι η προϊσταμένη αρχή του εν λόγω έργου, και της Δ.Ε.Υ.Α. Αρτας που θα οριστεί ως φορέας εκτέλεσης του έργου, καθώς, αφενός μεν διαθέτει οργανωμένη Τεχνική Υπηρεσία με μεγάλη εμπειρία σε αντίστοιχα έργα, αφετέρου δε τα προς κατασκευή τμήματα του δικτύου ύδρευσης θα ανήκουν στην ιδιοκτησία της μετά την ολοκλήρωση του έργου.

Τυχόν πρόσθετη χρηματοδότηση που θα απαιτηθεί για την υλοποίηση του έργου, δεδομένου ότι η συνολικός προϋπολογισμός της μελέτης ανέρχεται στα 248.000,00 €, θα καλυφθεί από τη Δ.Ε.Υ.Α. Αρτας με εγγραφή σχετικής πίστωσης στον προϋπολογισμό της.

Παρακαλείται το Δημοτικό Συμβούλιο για τη λήψη απόφασης για την έγκριση σύναψης προγραμματικής σύμβασης και για τον ορισμό δύο (2) εκπροσώπων του Δήμου -καθώς και τους αναπληρωτές τους, στην Κοινή Επιτροπή Παρακολούθησης αυτής. Το ένα εκ των μελών θα οριστεί ως Γραμματέας της Επιτροπής.

Επισυνάπτεται σχέδιο της προγραμματικής σύμβασης μεταξύ  του Δήμου Αρταίων και της Δ.Ε.Υ.Α. Αρτας, η οποία αποτελεί αναπόσπαστο μέρος της παρούσας εισήγησης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την έγκριση σύναψης  προγραμματικής σύμβασης προγραμματικής Σύμβασης μεταξύ του Δήμου Αρταίων και Δ.Ε.Υ.Α. Άρτας για την υλοποίηση του έργου «Κατασκευή τμημάτων του δικτύου ύδρευσης οικισμού Γλυκόριζου» Δήμου Αρταίων».

Το σχέδιο της προγραμματικής σύμβασης μεταξύ  του Δήμου Αρταίων και της ΑΔΑΕ ΟΤΑ, η οποία αποτελεί αναπόσπαστο μέρος της παρούσας εισήγησης έχει ως εξής:

**ΣΧΕΔΙΟ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

**ΠΡΟΓΡΑΜΜΑΤΙΚΗ ΣΥΜΒΑΣΗ**

Μεταξύ των :

«ΔΗΜΟΥ ΑΡΤΑΙΩΝ»

«ΔημοτικήΣ ΕπιχείρησηΣ Υδρευσης Αποχέτευσης Αρτας

(Δ.Ε.Υ.Α. ΑΡΤΑΣ)»

**Για την Πράξη:**

**«Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων»**

**ΣΧΕΔΙΟ**

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ**

**«Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων»**

Στην Άρτα σήμερα την ………………… του έτους 2018, ημέρα της εβδομάδος……………………., οι παρακάτω φορείς καλούμενοι στο εξής «συμβαλλόμενοι»:

1. Ο Δήμος Αρταίων, νόμιμα εκπροσωπούμενος από τον Δήμαρχο κ. Χρήστο Τσιρογιάννη
2. Η Δημοτική Επιχείρηση Ύδρευσης Αποχέτευσης Άρτας (Δ.Ε.Υ.Α. Άρτας), νόμιμα εκπροσωπούμενη από τον Πρόεδρο κ. Χρήστο Τσιρογιάννη

Έχοντας υπόψη:

1. Τις διατάξεις του άρθρου 100 του Ν.3852/2010 (ΦΕΚ 87Α'/2010), όπως έχει τροποποιηθεί και ισχύει,
2. Τις διατάξεις του άρθρου 286 του Ν.3852/2010 (ΦΕΚ 87Α'/2010),
3. Την υπ' αριθμ …./2018 απόφαση του Δημοτικού Συμβουλίου του Δήμου Αρταίων, με την οποία εγκρίνεται η σύναψη της παρούσης προγραμματικής σύμβασης
4. Την υπ' αριθμ …./2018 απόφαση του Διοικητικού Συμβουλίου της Δ.Ε.Υ.Α. Άρτας, με την οποία εγκρίνεται η σύναψη της παρούσης προγραμματικής σύμβασης
5. Την υπ’ αρ. πρωτ 89771/3756/30-8-2017 απόφαση του Περιφερειάρχη Ηπείρου, με την οποία εντάχθηκε το έργο: **«Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων»**  στη ΣΑΕΠ 530 Ηπείρου σε βάρος των πιστώσεων του Κ.Α 2017ΕΠ53000002.
6. Το έγγραφο της Δ.Ε.Υ.Α. Άρτας, με το οποίο βεβαιώνεται ότι τυχόν πρόσθετη χρηματοδότηση που θα απαιτηθεί για την υλοποίηση του έργου, θα προβλεφθεί από τον προϋπολογισμό έτους 2018 της επιχείρησης.

συμφωνούν, συνομολογούν και συναποδέχονται τα εξής:

**ΠΡΟΟΙΜΙΟ**

Με την παρούσα Σύμβαση καθορίζεται το βασικό πλαίσιο συμφωνίας των συμβαλλόμενων μερών και προσδιορίζονται τα μέσα, οι τρόποι και οι διαδικασίες υλοποίησης αυτής της συμφωνίας, που έχει σκοπό την άρτια και έγκαιρη εκτέλεση του φυσικού αντικειμένου της Πράξης, με την ενεργητική και συντονισμένη παρέμβαση των συμβαλλομένων.

**ΑΡΘΡΟ 1Ο: ΝΟΜΙΚΗ ΒΑΣΗ ΚΑΙ ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

Η παρούσα σύμβαση είναι προγραμματική και στηρίζεται στις διατάξεις του άρθρου 100 του Ν.3852/2010 (ΦΕΚ 87 Α'/2010) όπως τροποποιήθηκε και ισχύει.

Στη σύμβαση αυτή περιέχονται:

1: Το αντικείμενο της σύμβασης

2: Τα δικαιώματα και οι υποχρεώσεις των συμβαλλομένων

3: Οι πόροι, τα ποσά χρηματοδότησης και ο τρόπος πληρωμής

4: Η διάρκεια της σύμβασης

5: Η κοινή επιτροπή

6: Ρήτρες

7: Η τροποποίηση της σύμβασης – Τελικές Διατάξεις

8: Επίλυση διαφορών

9: Ακροτελεύτιο

**ΑΡΘΡΟ 2ο ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο Δήμος Αρταίων σε συνεργασία με τη Δ.Ε.Υ.Α. Άρτας, προγραμματίζει την υλοποίηση του έργου: «**Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων**» το οποίο θα αναφέρεται χάριν συντομίας **«το Έργο».**

Το φυσικό αντικείμενο της μελέτης του έργου περιλαμβάνει την κατασκευή τμημάτων του δικτύου ύδρευσης στον επαρχιακό δρόμο Αρτας – Γλυκορρίζου, συνολικού μήκους 2.330,00 μ. με σωλήνες πολυαιθυλενίου P.E. 3ης γενιάς, ονομαστικής διαμέτρου DN 140 mm και ονομαστικής πίεσης 10 atm.

Θα γίνει η σύνδεση των υφιστάμενων ιδιωτικών παροχών κατά μήκος των νέων αγωγών.

Περιλαμβάνεται επίσης η προμήθεια δικλείδων και λοιπών ειδικών τεμαχίων για τον έλεγχο του δικτύου, όπως επίσης και των απαιτούμενων πυροσβεστικών κρουνών.

**ΑΡΘΡΟ 3ο ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ**

Για την υλοποίηση του Έργου, τα συμβαλλόμενα μέρη, δηλαδή ο Δήμος Αρταίων και η Δ.Ε.Υ.Α. Άρτας αναλαμβάνουν, ο καθένας στο μέρος που ορίζεται παρακάτω, τις ακόλουθες υποχρεώσεις:

**Ο Δήμος Αρταίων ορίζεται ως:**

1. **Φορέας Χρηματοδότησης** **του έργου** και αναλαμβάνει την υποχρέωση καταβολής μέχρι του ύψους των εγκεκριμένων πιστώσεων βάσει της υπ’ αρ. πρωτ 89771/3756/30-8-2017 και σύμφωνα με το άρθρο 4 της παρούσης, ήτοι τη διενέργεια των πληρωμών στους δικαιούχους αναδόχους του έργου με την προσκόμιση όλων των νόμιμων παραστατικών στις αρμόδιες Υπηρεσίες του.
2. **Προϊσταμένη Αρχή** είναι η Οικονομική Επιτροπή του Δήμου Αρταίων και είναι υπεύθυνη για την κατάρτιση των όρων, τη σύνταξη των διακηρύξεων και τη διεξαγωγή και κατακύρωση του διαγωνισμού και την αξιολόγηση των προσφορών σύμφωνα με τις ισχύουσες διατάξεις.

**Η Δημοτική Επιχείρηση Ύδρευσης Αποχέτευσης Άρτας (Δ.Ε.Υ.Α. Άρτας) ορίζεται ως:**

1. **Κύριος του Έργου και αναλαμβάνει**:

* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Την αποκλειστική συντήρηση με ιδία δαπάνη του ως άνω έργου μετά  
  την οριστική παραλαβή του από τον ανάδοχο.

1. **Φορέας υλοποίησης του έργου,** ο οποίος έχει την ευθύνη υλοποίησης του έργου. Το έργο θα εκτελεστεί σύμφωνα με τις διατάξεις του Ν. 4412/2016 (ΦΕΚ 147/Α/08.08.16)
2. **Διευθύνουσα / Επιβλέπουσα Υπηρεσία** για την κατασκευή του έργου είναι η Τεχνική Υπηρεσία της Δ.Ε.Υ.Α. Άρτας στελεχωμένη με το απαιτούμενο επιστημονικό και λοιπό προσωπικό.

Στα πλαίσια αυτά, ο Δήμος Αρταίων αναλαμβάνει ειδικότερα:

* Να εκπονήσει τις απαιτούμενες μελέτες.
* Να αναθέσει την εκτέλεση του έργου και να υπογράψει τη σχετική σύμβαση, σύμφωνα με την κείμενη νομοθεσία.
* Να ελέγχει ποιοτικά και ποσοτικά το έργο κατά την κατασκευή του και να το παραλάβει από τον ανάδοχο.
* Την παραχώρηση , σφράγιση και φύλαξη του περιβάλλοντος χώρου των οικοπέδων στα οποία θα λάβουν χώρα οι ως άνω παρεμβάσεις αναβάθμισης, για όλο το χρονικό διάστημα κατά το οποίο θα διαρκέσουν οι ως άνω παρεμβάσεις και μέχρι την περάτωση και ολοκλήρωση αυτών.
* Την τήρηση όλων των νόμιμων και απαραίτητων προδιαγραφών ασφάλειαςαπό την υπογραφή της παρούσας μέχρι την παράδοση του έργου.
* Τη δέσμευση να μεριμνήσει για την έκδοση όσων αδειών και εγκρίσεων απαιτούνται από Υπηρεσίες και Οργανισμούς για την υλοποίηση του έργου.

1. **Φορέας Χρηματοδότησης** **του έργου** και αναλαμβάνει την υποχρέωση καταβολής τυχόν πρόσθετης χρηματοδότησης πέραν του ύψους των εγκεκριμένων πιστώσεων βάσει της υπ’ αρ. πρωτ 89771/3756/30-8-2017 και σύμφωνα με το άρθρο 4 της παρούσης, ήτοι τη διενέργεια των πληρωμών στους δικαιούχους αναδόχους του έργου με την προσκόμιση όλων των νόμιμων παραστατικών στις αρμόδιες Υπηρεσίες του.

Από την οριστική παραλαβή του έργου, αυτό θα περιέλθει αυτοδικαίως στην Δ.Ε.Υ.Α. Άρτας.

Επίσης, ο Δήμος Αρταίων και η Δ.Ε.Υ.Α. Άρτας αναλαμβάνουν την υποχρέωση να παρέχουν στην **Κοινή Επιτροπή του άρθρου 6 της παρούσας** κάθε αναγκαία διευκόλυνση που προβλέπεται στην παρούσα σύμβαση για την επιτέλεση του έργου της και λαμβάνουν κάθε αναγκαίο μέτρο που απορρέει από την παρούσα για την απρόσκοπτη ολοκλήρωση του αντικειμένου της παρούσας σύμβασης.

**ΑΡΘΡΟ 4ο ΠΟΡΟΙ ΚΑΙ ΠΟΣΑ ΧΡΗΜΑΤΟΔΟΤΗΣΗΣ – ΤΡΟΠΟΣ ΠΛΗΡΩΜΗΣ**

Με την υπ’ αρ. πρωτ 89771/3756/30-8-2017 απόφαση του Περιφερειάρχη Ηπείρου, εντάχθηκε το έργο: **«Κατασκευή τμημάτων του δικτύου ύδρευσης οικισμού Γλυκόριζου Δήμου Αρταίων»**, με προϋπολογισμό **100.000,00 €,** στη ΣΑΕΠ 530 Ηπείρου σε βάρος των πιστώσεων του Κ.Α 2017ΕΠ53000002.

Η χρηματοδότηση του έργου θα γίνεται κατόπιν υποβολής στην Περιφέρεια Ηπείρου των νόμιμων παραστατικών, ανάλογα με την πρόοδο υλοποίησης  του έργου , που αφορούν σε εργασίες του Άρθρου 2, με ημερομηνίες μεταγενέστερες από αυτήν της παρούσας σύμβασης και με αναφορά στο παραπάνω ενάριθμο, λαμβανομένων υπόψη και των αναφερόμενων στο άρθρο 3 για τον τρόπο πληρωμής.

Από τον Δήμο Αρταίων θα πραγματοποιηθούν οι πληρωμές του έργου μέχρι το ύψος των εγκεκριμένων πιστώσεων της υπ’ αρ. πρωτ 89771/3756/30-8-2017.

Τυχόν πρόσθετη χρηματοδότηση που θα απαιτηθεί για την υλοποίηση του έργου, δεδομένου ότι η συνολικός προϋπολογισμός της μελέτης ανέρχεται στα 248.000,00 €, θα καλυφθεί από τη Δ.Ε.Υ.Α. ‘Αρτας με εγγραφή σχετικής πίστωσης στον προϋπολογισμό της.

Από τον Δ.Ε.Υ.Α. Άρτας θα πραγματοποιηθούν τυχόν πληρωμές του έργου πέραν του ύψους των εγκεκριμένων πιστώσεων της υπ’ αρ. πρωτ 89771/3756/30-8-2017.

**ΑΡΘΡΟ 5ο ΔΙΑΡΚΕΙΑ ΣΥΜΒΑΣΗΣ**

Η παρούσα Προγραμματική Σύμβαση αρχίζει από την υπογραφή της και λήγει με την εξάντληση του εγκεκριμένου ποσού και πάντως το αργότερο μέχρι δώδεκα (12) μήνες από την υπογραφή της. Δύναται να δοθεί παράτασή της ύστερα από συμφωνία και των δύο συμβαλλόμενων μερών.

Το χρονοδιάγραμμα εκτέλεσης της παρούσας Προγραμματικής Σύμβασης αναλύεται στο Παράρτημα Ι και αποτελεί αναπόσπαστο τμήμα της παρούσας.

**ΑΡΘΡΟ 6ο ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Τα συμβαλλόμενη μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της επιτροπής παρακολούθησης για την εποπτεία της εφαρμογής της παρούσας Προγραμματικής Σύμβασης στα πλαίσια της εφαρμογής της παρ. 2α του Άρθρου 100 του Ν.3852/2010 (ΦΕΚ 87 Α’ /2010).

Η Επιτροπή είναι τριμελής και αποτελείται από α) δύο (2) εκπροσώπους του Δήμου Αρταίων και β) έναν (1) εκπρόσωπο της Δ.Ε.Υ.Α. Άρτας.

Ο ένας (1) εκπρόσωπος του Δήμου Αρταίων, που θα ορίζεται ως Γραμματέας, με σχετική απόφαση του Δημοτικού Συμβουλίου.

Το αργότερο εντός 15 ημερών από την έναρξη ισχύος της προγραμματικής αυτής σύμβασης, οι συμβαλλόμενοι φορείς προτείνουν τους εκπροσώπους τους στην Κοινή Επιτροπή Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των ενεργειών που απαιτούνται για την εκτέλεση της παρούσας Προγραμματικής Σύμβασης και ειδικότερα η τήρηση όλων των όρων της Προγραμματικής Σύμβασης, η διαπίστωση της ολοκλήρωσης των εκατέρωθεν υποχρεώσεων της Προγραμματικής Σύμβασης, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας και η επίλυση κάθε διαφοράς μεταξύ των συμβαλλόμενων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. Ειδικότερα, στην Επιτροπή θα πρέπει, με ευθύνη του μέλους που εκπροσωπεί ως γραμματέας το Δήμο Αρταίων, να κοινοποιούνται **εγκαίρως** όλες οι αναγκαίες πληροφορίες και όλα τα σχετικά έγγραφα που αφορούν σε σημαντικά στάδια της εξέλιξης της Προγραμματικής Σύμβασης και ιδιαίτερα: 1) στις διαδικασίες διενέργειας του διαγωνισμού, 2) στη σύναψη της σύμβασης με τον ανάδοχο του έργου, 3) στους υποβληθέντες λογαριασμούς πριν την έγκρισή τους, 4) στην οποιασδήποτε μορφής τροποποίηση των όρων της σύμβασης, ώστε να γνωμοδοτεί σχετικά όποτε κρίνεται απαραίτητο.

Η Επιτροπή συγκαλείται με πρόσκληση του Προέδρου. Στην πρόσκληση γράφονται τα θέματα της ημερήσιας διάταξης και ειδοποιούνται τα μέλη έγκαιρα με τον προσφορότερο τρόπο. Στην ημερήσια διάταξη αναγράφονται υποχρεωτικά και εισάγονται προς συζήτηση τα θέματα που ζήτησαν εγγράφως οι εκπρόσωποι έστω και ενός των συμβαλλομένων μερών.

Ο Πρόεδρος μπορεί να αναθέσει σε μέλος της Επιτροπής την ειδικότερη μελέτη και εισήγηση του θέματος της ημερήσιας διάταξης. Μπορεί επίσης να καλεί στις συνεδριάσεις υπάλληλο οιασδήποτε ειδικότητας που θα οριστεί από την Αρμοδία Διεύθυνση για παροχή πληροφοριών ή γνωμών σχετικά με τα συζητούμενα θέματα.

Η Επιτροπή συνεδριάζει στο Δημαρχείο, εφόσον συμφωνήσει η πλειοψηφία των μελών της. Τα βιβλία της Επιτροπής τηρούνται και φυλάσσονται στο Δημαρχείο.

Η Επιτροπή βρίσκεται σε απαρτία όταν είναι παρόντα τρία (3) τακτικά ή αναπληρωματικά μέλη της. Οι αποφάσεις της Επιτροπής πρέπει να είναι αιτιολογημένες και λαμβάνονται κατά πλειοψηφία των παρόντων μελών. Το έργο της Επιτροπής παρακολούθησης θα διαρκέσει καθ' όλη τη διάρκεια ισχύος της παρούσας σύμβασης.

Αν οι αποφάσεις της Επιτροπής παραβαίνουν όρους της Προγραμματικής Σύμβασης είτε παραβαίνουν τους κανόνες της επιστήμης και την καλή πίστη, είτε τέλος, δημιουργούν ουσιώδη βλάβη σε κάποιον από τους συμβαλλόμενους φορείς, καθώς και σε θέματα που δεν προβλέπονται και δεν ρυθμίζονται στις προαναφερόμενες συμβάσεις ο κάθε συμβαλλόμενος φορέας στην Προγραμματική σύμβαση διατηρεί το δικαίωμα αμφισβήτησης της απόφασης της Επιτροπής. Οι αποφάσεις της Επιτροπής διατυπώνονται σε πρακτικά και υπογράφονται από όλα τα μέλη και τον Γραμματέα. Οι λοιπές λεπτομέρειες που ενδεχομένως απαιτηθούν για την λειτουργία της Κοινής Επιτροπής θα καθορισθούν με αποφάσεις της.

**ΑΡΘΡΟ 7ο ΡΗΤΡΕΣ**

Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. Σε περίπτωση αδυναμίας ή αμέλειας προς αποκατάσταση από της πλευράς του ενός μέρους, έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημία.

**ΑΡΘΡΟ 8ο ΤΕΛΙΚΕΣ ΔΙΑΤΑΞΕΙΣ**

1. Η μη άσκηση δικαιωμάτων, η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντιθέτων προς την Προγραμματική Σύμβαση ή καθυστέρηση στη λήψη μέτρων που προβλέπει η σύμβαση αυτή, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από τις υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται ρητά από την Προγραμματική Σύμβαση.
2. Η εκτέλεση της σύμβασης αυτής δεν απαιτεί ούτε συνεπάγεται την πρόσληψη προσωπικού.

**ΑΡΘΡΟ 9ο ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και την ερμηνεία των όρων της παρούσας σύμβασης και που δεν θα επιλύεται από την Κοινή επιτροπή παρακολούθησης της παρούσας σύμβασης δύναται να επιλύεται από τα αρμόδια Δικαστήρια Άρτας αφού όμως εξαντληθούν όλες οι δυνατότητες εξωδικαστικής επίλυσης της διαφοράς από τους συμβαλλόμενους.

**ΑΡΘΡ0 10ο ΑΚΡΟΤΕΛΕΥΤΙΟ**

Η παρούσα Σύμβαση αφού αναγνώσθηκε και βεβαιώθηκε για το περιεχόμενό της, υπογράφεται ως ακολούθως σε τέσσερα (4) αντίτυπα από τα οποία έκαστος εκ των συμβαλλομένων θα λάβει δύο (2).

**ΟΙ ΣΥΜΒΑΛΛΟΜΕΝΟΙ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ο ΔΗΜΑΡΧΟΣ** | | | | | | **Για την ΑΔΑΕ ΟΤΑ**  **Ο ΠΡΟΕΔΡΟΣ** | | | | | |
| **ΧΡΗΣΤΟΣ ΤΣΙΡΟΓΙΑΝΝΗΣ** | | | | | | **ΧΡΗΣΤΟΣ ΤΣΙΡΟΓΙΑΝΝΗΣ** | | | | | |
| **ΠΑΡΑΡΤΗΜΑ Ι** | | | | | | | | | |
|  |  |  |  |  | |  |  |  |  |
| **ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ** | | | | | | | | | |



Ορίζει εκπροσώπους του Δήμου στην Κοινή Επιτροπή Παρακολούθησης, τον Γενικό Γραμματέα του Δήμου κ. Σερβετά Ηλία με αναπληρωτή του, την κα Βασιλική Κίτσιου Δ/ντρια Οικονομικών και τον κ. Γεώργιο Μακρή Δ/ντή της Διεύθυνσης Προγραμματισμού, Πληροφορικής & Περιβαλλοντικών Πολιτικών με αναπληρωτή του την κα Τόλη Σταυρούλα Δ/ντρια Διοικητικών Υπηρεσιών. Γραμματέας της Επιτροπής ορίζεται ο κ. Μακρής Γεώργιος .

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 66/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**