

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 83/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Ω85ΩΨΑ-ΖΒΟ** | **«Δημιουργία Συμβουλευτικού Σταθμού για την άνοια στο Δήμο Αρταίων»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 19ο τακτικό θέμα της ημερήσιας διάταξης «Δημιουργία Συμβουλευτικού Σταθμού για την άνοια στο Δήμο Αρταίων»  έδωσε το λόγο στην αρμόδια αντιδήμαρχο κα. Κουτρούμπα η οποία παίρνοντας το λόγο έθεσε υπόψη του Συμβουλίου τα εξής:

Σας γνωρίζουμε ότι προτάθηκε από το Εθνικό Διαδημοτικό Δικτύου Υγειών Πόλεων η δημιουργία Συμβουλευτικού Σταθμού για την Άνοια σε συνεργασία με την εταιρεία Alzheimer Αθηνών .

Στόχος του προγράμματος είναι η ενημέρωση του κοινού σχετικά με την πρόληψη της Άνοιας και κυρίως η υποστήριξη των πασχόντων δημοτών και κατοίκων του Δήμου (μέσω μη φαρμακευτικών θεραπειών όπως ασκήσεων μνήμης, εργοθεραπείας, γυμναστικής κλπ) και η ψυχοκοινωνική στήριξη των οικογενειών τους, ώστε να προκύψουν συγκεκριμένα θεραπευτικά αποτελέσματα καθώς και η εξοικονόμηση ανθρωπίνων και οικονομικών πόρων του Δήμου.

**Η εταιρεία Alzheimer Αθηνών** αναλαμβάνει τη διάθεση ενός νευρολόγου 1-2 φορές το μήνα, για την εξέταση των ασθενών και τη πιθανή συνταγογράφηση και 1 ψυχολόγο ή κοινωνικό λειτουργό 1 φορά την εβδομάδα, για την υποστήριξη των ασθενών και των οικογενειών τους. Επιπλέον, αναλαμβάνει την παροχή υλικού (επιστημονικά έντυπα, οδηγίες κλπ) που είναι απαραίτητα για τη λειτουργία του Συμβουλευτικού Σταθμού .

Το **ΕΔΔΥΠΠΥ** αναλαμβάνει να συντονίσει τις ενέργειες των Δήμων που επιθυμούν τη δημιουργία Συμβουλευτικού σταθμού παρέχοντας υποστήριξη, ενημέρωση, διασύνδεση με όλους τους εμπλεκόμενους φορείς. Επίσης αναλαμβάνει τα έξοδα μετακίνησης των επιστημόνων από την Eταιρεία Alzheimer Αθηνών που θα υποστηρίξουν τους Συμβουλευτικούς Σταθμούς. Κατά την οργάνωση των δράσεων ενημέρωσης το ΕΔΔΥΠΠΥ αναλαμβάνει να αποστείλει το απαραίτητο ηλεκτρονικό υλικό (προσκλήσεις, αφίσες, πρόγραμμα κλπ) προς το Δήμο, για την υποστήριξη των εκδηλώσεων αυτών.

Ο **Δήμος** αναλαμβάνει να ορίσει τους επαγγελματίες υγείας που θα συμμετέχουν στο πρόγραμμα και να παραχωρήσει το χώρο που θα φιλοξενεί το Συμβουλευτικό Σταθμό. Αναλαμβάνει επίσης την προβολή του Συμβουλευτικού Σταθμού, ώστε να προσέρχονται και να καταγράφονται οι ασθενείς και τα μέλη των οικογενειών τους για να συμμετέχουν στις ημερίδες και τις εκδηλώσεις. Ακόμα, αναλαμβάνει την ενημέρωση των φροντιστών των ατόμων με άνοια για τη συμβουλευτική υποστήριξη που τους παρέχεται μέσω του Συμβουλευτικού Σταθμού. Τέλος ο Δήμος αναλαμβάνει τη φιλοξενία των επιστημόνων της ΕταιρείαςAlzheimer Αθηνών και των ομιλητών.

Να αναφερθεί ότι στην πόλη της Άρτας σύμφωνα με την τελευταία απογραφή υπάρχουν 10.791 άτομα άνω των 60 ετών και επομένως 647 άτομα με άνοια (επιπολασμός της άνοιας στην Ελλάδα 6% των ατόμων άνω των 60 ετών).

Κατόπιν των ανωτέρω εισηγούμαστε τη δημιουργία του Συμβουλευτικού σταθμού για την άνοια. Ως προσωπικό θα διατεθεί ένα άτομο από το τμήμα της Κοινωνικής μέριμνας ενώ προτείνεται να σταλεί προς το Νομικό Πρόσωπο αίτημα για διάθεση προσωπικού με σκοπό την αποτελεσματικότερη οργάνωση και λειτουργία του σταθμού.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την δημιουργία του Συμβουλευτικού σταθμού για την άνοια. Ως προσωπικό θα διατεθεί ένα άτομο από το τμήμα της Κοινωνικής μέριμνας ενώ προτείνεται να σταλεί προς το Νομικό Πρόσωπο αίτημα για διάθεση προσωπικού με σκοπό την αποτελεσματικότερη οργάνωση και λειτουργία του σταθμού.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 83/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**