

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 88/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΗΡΞΩΨΑ-ΗΣ0** | **«Αδυναμία εκτέλεσης υπηρεσίας «Υπηρεσίες έκδοσης πιστοποιητικού ενεργειακής απόδοσης και ενεργειακού ελέγχου για το Κολυμβητήριο Άρτας»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 24ο τακτικό θέμα της ημερήσιας διάταξης «Αδυναμία εκτέλεσης υπηρεσίας «Υπηρεσίες έκδοσης πιστοποιητικού ενεργειακής απόδοσης και ενεργειακού ελέγχου για το Κολυμβητήριο Άρτας»  έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο έθεσε υπόψη του Συμβουλίου τα εξής:

Προκειμένου ο Δήμος να υποβάλλει πρόταση στο Επιχειρησιακό πρόγραμμα «Υποδομές Μεταφορών, Περιβάλλον και Αειφόρος Ανάπτυξη», του Άξονα Προτεραιότητας 10 «Εφαρμογή στρατηγικών επίτευξης χαμηλών εκπομπών διοξειδίου του άνθρακα με έμφαση στις αστικές περιοχές» **με τίτλο «Ενεργειακή Αναβάθμιση Δημοσίων Κτιρίων-Δράσεις Ενεργειακής Αναβάθμισης και Εξοικονόμησης Ενέργειας (ΕΞΕ) και Αξιοποίησης Ανανεώσιμων Πηγών Ενέργειας (ΑΠΕ) ΑΠΕ σε Αθλητικές Εγκαταστάσεις»** για να εντάξει την ενεργειακή αναβάθμιση του Κολυμβητηρίου Άρτας, απαιτείται η έκδοση πιστοποιητικού ενεργειακής απόδοσης και πιστοποιητικού ενεργειακού ελέγχου από

Πιστοποιημένο Ενεργειακό Επιθεωρητή.

Στην Τεχνική Υπηρεσία του Δήμου Αρταίων υπηρετούν υπάλληλοι οι οποίοι ναι μεν έχουν τα τυπικά προσόντα , αφετέρου δε δεν μπορούν να αποκτήσουν την ιδιότητα του Ενεργειακού Επιθεωρητή καθώς ,σύμφωνα με το άρθρο 53 παρ.2 του Ν.4409/2016, η ιδιότητα του Ενεργειακού Επιθεωρητή είναι ασυμβίβαστη με την ιδιότητα του υπαλλήλου στο Δημόσιο ή ευρύτερο Δημόσιο Τομέα, με σχέση δημοσίου δικαίου ή ιδιωτικού δικαίου αορίστου χρόνου.

Συνεπώς οι ανωτέρω υπηρεσίες θα πρέπει να ανατεθούν σε ιδιώτη Ενεργειακό Επιθεωρητή.

  Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.                                  
  
 **ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την αδυναμία εκτέλεσης υπηρεσίας «Υπηρεσίες έκδοσης πιστοποιητικού ενεργειακής απόδοσης και ενεργειακού ελέγχου για το Κολυμβητήριο Άρτας», διότι στην Τεχνική Υπηρεσία του Δήμου Αρταίων υπηρετούν υπάλληλοι, οι οποίοι ναι μεν έχουν τα τυπικά προσόντα , αφετέρου δε δεν μπορούν να αποκτήσουν την ιδιότητα του Ενεργειακού Επιθεωρητή, καθώς σύμφωνα με το άρθρο 53 παρ.2 του Ν.4409/2016, η ιδιότητα του Ενεργειακού Επιθεωρητή είναι ασυμβίβαστη με την ιδιότητα του υπαλλήλου στο Δημόσιο ή ευρύτερο Δημόσιο Τομέα, με σχέση δημοσίου δικαίου ή ιδιωτικού δικαίου αορίστου χρόνου.

Β.- Την ανάθεση της ανωτέρω υπηρεσίας σε ιδιώτη Ενεργειακό Επιθεωρητή.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 88/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**