

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 7/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 73/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΗ0ΥΩΨΑ-ΨΜΣ** | **«Προγραμματισμός προσλήψεων προσωπικού με Σύμβαση Μίσθωσης Έργου, έτους 2018»** |

Στην Άρτα σήμερα την εικοστή πρώτη (21η) του μηνός Φεβρουαρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 3924/16-2-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κωνσταντίνος 6. Νταλάκας Δημήτριος 7. Πανέτας Γεώργιος 8. Χαρακλιάς Κων/νος 9. Ζέρβας Κων/νος 10. Σιαφάκας Χριστόφορος 11. Σφήκας Δημήτριος 12. Κουτρούμπα Άννα-Μαρία | 1. Κοτσαρίνης Μιχαήλ 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Στασινός Παύλος 6. Κοσμάς Ηλίας 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Κιτσαντά Ευαγγελίτσα |

**Απουσίαζαν**, αν και κλήθηκαν νόμιμα οι: Καραγεώργος Γεώργιος, Λιόντος Νικόλαος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Ξυλογιάννης Άγγελος, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση δεν παραβρέθηκαν Πρόεδροι Τοπ. Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση οχτώ (8) έκτακτων θεμάτων, εκ των οποίων τα δύο συζητήθηκαν στο τέλος των τακτικών θεμάτων.

Ο κ. Μπαλάγκας και ο κ. Νταλάκας αποχώρησαν κατά τη συζήτηση του 1ου έκτακτου θέματος.

Οι κ.κ. Στασινός, Παπάζογλου και Κοσμάς αποχώρησαν μετά την συζήτηση του 2ου τακτικού θέματος, ενώ η κα Κιτσαντά αποχώρησε μετά τη συζήτηση του 3ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Προγραμματισμός προσλήψεων προσωπικού με Σύμβαση Μίσθωσης Έργου, έτους 2018»  έδωσε το λόγο στην αρμόδια αντιδήμαρχο κα Γραμματικού η οποία παίρνοντας το λόγο έθεσε υπόψη του Συμβουλίου τα εξής:

Για την πρόσληψη προσωπικού ιδιωτικού δικαίου ορισμένου χρόνου και τη σύναψη συμβάσεων μίσθωσης έργου, εφόσον απαιτείται χορήγηση έγκρισης, είτε από την Επιτροπή της ΠΥΣ 33/2006 όπως ισχύει, είτε υπό τη μορφή έκδοσης Κοινής Απόφασης των Υπουργών Οικονομικών, Διοικητικής Μεταρρύθμισης & Ηλεκτρονικής Διακυβέρνησης και Εσωτερικών, οι παρακάτω φορείς :

• Οι ΟΤΑ α' βαθμού (δήμοι, ΝΠΔΔ αυτών, δημοτικά ιδρύματα, Σύνδεσμοι ΟΤΑ)  
• Οι πάσης φύσεως επιχειρήσεις, εταιρείες κ.λπ. των ΟΤΑ α' και β' βαθμού, των οποίων οι συμβάσεις εγκρίνονται πλέον από την Επιτροπή της ΠΥΣ 33/2006 όπως ισχύει

(άρθρο ένατο παρ.20α του ν.4057/2012) πρέπει να αποστείλουν τα αιτήματά τους διά των υπηρεσιών των Αποκεντρωμένων Διοικήσεων, στο Υπουργείο Εσωτερικών, προκειμένου να προωθηθούν για έγκριση

Στα πλαίσια των ανωτέρω και έχοντας υπόψη :

* το άρθρο 681 ΑΚ και επόμενα
* το άρθρο 6 του Ν.2527/97, όπως τροποποιήθηκε και ισχύει
* το άρθρο 21 του ν. 2190/94
* Το άρθρο 96 του Ν.4483/2017 με το οποίο προβλέπεται ότι ο έλεγχος κατ΄ οίκον ασθενούντων υπαλλήλων ασκείται, μετά από εντολή του αρμόδιου προϊστάμενου της Διεύθυνσης Διοίκησης, από γιατρούς των οικείων ΟΤΑ α' και β' βαθμού με ειδικότητα Παθολογίας ή Γενικής Ιατρικής, καθώς επίσης και από γιατρούς Δημόσιας Υγείας Ε.Σ.Υ. με τις ίδιες ειδικότητες. Επίσης, προβλέπεται η δυνατότητα ανάθεσης του ελέγχου σε ιατρούς ειδικότητας Παθολογίας ή Γενικής Ιατρικής με σύμβαση εργασίας ιδιωτικού δικαίου ορισμένου χρόνου ή σύμβαση μίσθωσης έργου, στην περίπτωση που δεν υπηρετεί στον οικείο ΟΤΑ γιατρός των ανωτέρω κλάδων και ειδικοτήτων.
* Το γεγονός ότι κατά τη διάρκεια των τελευταίων δύο ετών έχει παρατηρηθεί κατακόρυφη αύξηση των κατατεθειμένων αιτήσεων βραχυχρόνιων αδειών στο αρμόδιο Γραφείο Προσωπικού, πολλές εκ των οποίων αφορούν συγκεκριμένους υπαλλήλους, που κάνουν κατ΄ επανάληψη χρήση του συγκεκριμένου δικαιώματος μέχρι εξάντλησής του.
* τον Οργανισμό Εσωτερικής Υπηρεσίας του Δήμου (ΦΕΚ 6434/4-10-2017, τεύχος Β΄)
* Το γεγονός ότι δεν υπηρετεί στην υπηρεσία μας υπάλληλος κατηγορίας ΠΕ κλάδου ΠΕ Ιατρού Παθολόγου ή άλλης ειδικότητας
* το άρθρο 2 της από 31-12-2012 Πράξης Νομοθετικού Περιεχομένου, που κυρώθηκε με το άρθρο πρώτο του Ν. 4147/2013
* τις διατάξεις του άρθρου 6 του Ν.2527/1997, όπως αντικαταστάθηκε από την παρ.. 2 του άρθρου 10 του Ν. 3812/2009
* την υπ’ αριθ. 33/06  Π.Υ.Σ. όπως ισχύει (και τις Π.Υ.Σ. υπ’ αριθ. 55/98 και 236/94 όπως ισχύουν)
* την εγκύκλιο ΥΠ.ΕΣ. οικ. 3449/5-2-2017
* τις εξασφαλισμένες πιστώσεις στον προϋπολογισμό του Δήμου Αρταίων   έτους 2018

ΕΙΣΗΓΟΥΜΑΣΤΕ

Την πρόσληψη ενός (1) άτομου κατηγορίας ΠΕ, Κλάδου Ιατρού Παθολόγου, ως ελεγκτή ιατρού οίκον ασθενούντων υπαλλήλων , για χρονικό διάστημα ενός (1) έτους.

Ο Ελεγκτής Ιατρός θα επισκέπτεται τους κατ’ οίκον ασθενούντες υπαλλήλους του Δήμου Αρταίων, τους οποίους θα του υποδεικνύει ο προϊστάμενος της Διεύθυνσης Διοίκησης και θα αποφαίνεται με επιστημονική αιτιολογία αν χρήζουν αναρρωτικής άδειας. Ο Ελεγκτής Ιατρός θα ασχολείται με το έργο του ελέγχου των ασθενών υπαλλήλων, μία (1) ημέρα την εβδομάδα. Οι ημέρες της εβδομάδας κατά τις οποίες ο Ελεγκτής Ιατρός θα επισκέπτεται τους ασθενείς υπαλλήλους στις οικίες τους θα καθορίζονται μετά από συμφωνία του Ιατρού με την αρμόδια Διεύθυνση. Υπολογίζεται ότι ο Ελεγκτής Ιατρός θα επισκέπτεται το μέγιστο μέχρι δύο (2) ασθενείς υπαλλήλους σε κάθε ημέρα απασχόλησής του. Μετά το πέρας των επισκέψεών του θα διαβιβάζει στο παραπάνω Τμήμα Διοίκησης και Διαχείρισης Ανθρ. Δυναμικού σύντομη αναφορά σχετικά με τους ασθενείς υπαλλήλους που εξέτασε και αν χρήζουν αιτιολογημένα αναρρωτικής άδειας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την πρόσληψη ενός (1) άτομου κατηγορίας ΠΕ, Κλάδου Ιατρού Παθολόγου για χρονικό διάστημα ενός (1) έτους.

Ο Ελεγκτής Ιατρός θα επισκέπτεται τους κατ’ οίκον ασθενούντες υπαλλήλους του Δήμου Αρταίων, τους οποίους θα του υποδεικνύει το Τμήμα Διοίκησης και Διαχείρισης Ανθρ. Δυναμικού και θα αποφαίνεται με επιστημονική αιτιολογία αν χρήζουν αναρρωτικής άδειας. Ο Ελεγκτής Ιατρός θα ασχολείται με το έργο του ελέγχου των ασθενών υπαλλήλων, μία (1) ημέρα την εβδομάδα. Οι ημέρες της εβδομάδας κατά τις οποίες ο Ελεγκτής Ιατρός θα επισκέπτεται τους ασθενείς υπαλλήλους στις οικίες τους θα καθορίζονται μετά από συμφωνία του Ιατρού με το Τμήμα Διοίκησης & Διαχείρισης Ανθρ. Δυναμικού. Υπολογίζεται ότι ο Ελεγκτής Ιατρός θα επισκέπτεται το μέγιστο μέχρι δύο (2) ασθενείς υπαλλήλους σε κάθε ημέρα απασχόλησής του. Μετά το πέρας των επισκέψεών του θα διαβιβάζει στο παραπάνω Τμήμα σύντομη αναφορά σχετικά με τους ασθενείς υπαλλήλους που εξέτασε και αν χρήζουν αιτιολογημένα αναρρωτικής άδειας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 73/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**